Hermione Granger

## Kötődések

* Granger család
* Roxfort Boszorkány- és Varázslóképző Szakiskola

* Griffendél

**Hermione Jean Granger** (1979. szeptember 19.) egy mugli származású brit boszorkány. Tizenegy éves korában, roxforti felvételi leveléből értesült róla, hogy varázsló. Ezért 1991-ben megkezdte a tanulmányait az iskolában, ahol a Teszlek Süveg a Griffendél-házba osztotta be. Ragyogó tudományos elmével rendelkezik, tudása, szorgalma és tehetsége révén sikeresnek bizonyult minden iskolai tárgyban. Roxforti évei alatt kötött szoros barátságot Harry Potterrel és Ronald Weasley-vel.

Elsőéves korában fontos szerepet játszott abban, hogy a bölcsek köve ne kerülhessen Voldemort nagyúr kezébe, 1992-ben pedig kulcsszerepet játszott A Titkok Kamrájának megtalálásában, mielőtt az abban lakó baziliszkusz kővé dermesztette volna. Később Hermione Madam Pomfrey és Bimba professzor mandragórás gyógyszirupjának köszönhetően felépült.

Harmadéves korában a Mágiaügyi Minisztérium engedélyével időnyerőt használt, hogy a párhuzamosan futó tanórákat is el tudja végezni az iskolában, az eszköznek köszönhetően pedig Harry segítségével megakadályozta Csikócsőr, a hippogriff kivégzését és lehetővé tette Sirius Black szökését.

Negyedéves korában a házimanók életkörülményeinek javítása érdekében létrehozta a M.A.J.O.M. (Manók Alkotmányos Jogaiért Országos Mozgalom) szervezetet és támogatta Harryt a Trimágus Tusa próbáira való felkészülésben. Az ötödik tanévben Hermionét, Ron mellett diákprefektussá nevezték ki. Később Hermione volt Dumbledore Serege elnevezésű feketemágiaellenes önképző kör egyik életre hívója és legfőbb szervezője, majd 1996. június 18-án társai oldalán részt vett a Rejtély- és Misztériumügyi Főosztályon vívott csatában. Hatodéves korában továbbra is a Griffendél-ház prefektusa maradt, 1997 június 30-án pedig részt vett a csillagvizsgáló toronynál vívott csatában.

Hermione kivette a részét a második varázslóháborúból, és A Főnix Rendjének oldalán részt vett Harry Potter Privet Drive-ról való kimenekítésében, a hét Potter csatájában. Később úgy döntött, a Roxfortba való visszatérés helyett segít Harrynek Voldemort horcruxainak felkutatásában és a nehéz küldetés során több alkalommal is megmentette társai elétét. Harcolt a varázslóháborút lezáró roxforti csatában, amelynek során Ron Weasley segítségével elpusztította Hugrabug kelyhét, a Sötét Nagyúr egyik horcruxát.

A háborút követően Hermione visszatért a Roxfortba, hogy befejezze tanulmányait, később pedig a Brit Mágiaügyi Minisztériumban kezdett dolgozni, ahol igyekezett napirenden tartani a házimanók életkörülményeinek javítását. Később a Varázsbűn-üldözési Főosztály vezetője lett, és ebben a minőségben sokat tett régi, a mugliivadékokat megbélyegző törvények eltörléséért. 2019-ben mágiaügyi miniszterré választották.

## A színfalak mögött

* Damocles Rovel (1718-1726)
* Perseus Parkinson (1726-1733)
* Eldritch Diggory (1733-1747)
* Albert Boot (1747-1752)
* Basil Flack (1752-1752)
* Hesphaestus Gore (1752-1770)
* Maximilian Crowdy (1770-1781)
* Porteus Knatchbull (1781-1789)
* Unctuous Osbert (1789-1798)
* Artemisia Lufkin (1798-1811)
* Grogan Stump (1811-1819)
* Ottaline Gambol (1827-1835)
* Radolphus Lestrange (1835-1841)
* Hortensia Milliphutt (1841-1849)
* Evangeline Orpington (1849-1855)
* Priscilla Dupont (1855-1858)
* Dugald McPhail (1858-1865)
* Faris Spavin (1865-1903)
* Venusia Crickerly (1903-1912)
* Archer Evermonde (1912-1923)
* Lorcan McLaird (1923-1925)
* Hector Fawley (1925-1939)
* Wilhelmina Tuft (1948-1959)
* Ignatius Tuft (1959-1962)
* Nobby Leach (1962-1968)
* Eugenia Jenkins (1968-1975)
* Harold Minchum (1975-1980)
* Millicent Bagnold (1980-1990)
* Cornelius Caramel (1990-1996)
* Rufus Scrimgeour (1996-1997)
* Pius Thicknesse (1997-1998)
* Kingsley Shacklebolt (1998-c. 2019)
* **Hermione Granger** (c. 2019-?)